Zápisnica z rokovania pracovnej skupiny pre Solvency II

Miesto, čas rokovania:  
Zasadačka SLASPO, 14.04.2014 o 9.00
Účastníci:  
P. Kočí (podpredseda PS pre SII)
Z. Krátka (tajomníčka PS pre SII)
členovia PS pre SII podľa priloženej prezenčnej listiny

Program rokovania:
Predmetom rokovania bola najmä diskusia o časovom harmonograme a obsahovej náplni rokovaní pracovnej skupiny. Zástupcovia členských poisťovní sa dohodli na tom, že:
· tieto stretnutia by sa mali uskutočňovať pravidelne na mesačnej báze, v prípade potreby aj častejšie,
· zvlášť sa budú stretávať zástupcovia poisťovní, ktoré sú zapojené do EIOPA stress testov (o účasť na rokovaní vždy požiadame aj zástupcov NBS). 
Obsahová náplň stretnutí by mala byť nasledujúca:
· nový zákon o poisťovníctve    
· o účasť na rokovaní požiadame zástupcov MF SR a NBS
· riešiť sa bude prioritne daňová problematika v súvislosti s TR, fit and proper a ďalšie nedoriešené otázky
· Odporúčanie Útvaru dohľadu nad finančným trhom Národnej banky Slovenska z 19. decembra 2013 č. 5/2013 k systému správy a riadenia 
· o účasť na rokovaní požiadame zástupcov NBS
· technické časti bez účasti právnikov
· spoločné rokovanie s legislatívnou sekciou buď v SLASPO alebo v rámci „Porady právnikov“ 17.-18. júna 2014 v Častej-Papierničke
· zapojiť do tejto problematiky aj iné útvary v poisťovniach 
· zapojiť do tejto problematiky aj iné sekcie a pracovné skupiny v SLASPO, najmä legislatívnu sekciu, PS pre compliance, sekciu interného auditu
· Odporúčanie Útvaru dohľadu nad finančným trhom Národnej banky Slovenska z 19. decembra 2013 č. 7/2013 o predkladaní informácií Národnej banke Slovenska
· o účasť na rokovaní požiadame zástupcov NBS
· zapojiť do tejto problematiky aj iné sekcie a pracovné skupiny v SLASPO, najmä PS pre reporting
· spoločné rokovanie s pracovnou skupinou pre reporting (august – september 2014)
· zapojiť do tejto problematiky aj iné útvary v poisťovniach
· Odporúčanie Útvaru dohľadu nad finančným trhom Národnej banky Slovenska z 19. decembra 2013 č. 6/2013 k posudzovaniu vlastných rizík podniku (na základe zásad ORSA) orientovanému na budúcnosť
· o účasť na rokovaní požiadame zástupcov NBS

Zástupcovia poisťovní sa dohodli, že budú v termíne od 14.04.2014 do 13.05.2014 posielať Z. Krátkej: 
1. otázky resp. problémové oblasti súvisiace s implementáciou Solvency II v SR, ktoré SLASPO zosumarizuje a požiada NBS a/alebo MF SR o odpovede na tieto otázky,
2. otázky resp. problémové oblasti súvisiace s implementáciou Solvency II v poisťovniach, ktoré SLASPO zosumarizuje a predloží prezídiu ako výstup pracovnej skupiny pre Solvency II.

Zástupcovia členských poisťovní sa dohodli, že ďalšie stretnutie sa uskutoční v stredu 14.05.2014 o 14.00 v zasadačke SLASPO. 
· Hlavným bodom programu by mala byť diskusia k pracovnej verzii nového zákona o poisťovníctve, ak bude mať SLASPO túto pracovnú verziu už k dispozícii. O účasť na rokovaní požiadame aj zástupcov MF SR.
· Ďalším bodom programu bude diskusia k Odporúčaniu Útvaru dohľadu nad finančným trhom Národnej banky Slovenska z 19. decembra 2013 č. 5/2013 k systému správy a riadenia. O účasť na rokovaní požiadame aj zástupcov NBS.

Zapísala:  Z. Krátka

Bratislava 14.04.2014
